ନିଣ୍ଟେଡାନିବ, ବେପାର ନାମ ଓଫେଭ ଏବଂ ଭାର୍ଗେଟ୍ଫ ଏକ ଔଷଧ ଯାହା ଇଡିଓପାଥିକ୍ ଫୁସଫୁସ ଫାଇବ୍ରୋସିସ ଏବଂ ଏକ ପ୍ରକାର ଅଣ-କୋଷିକା ଫୁସଫୁସ କର୍କଟର   ଚିକିତ୍ସା ପାଇଁ ବ୍ୟବହୃତ ହୁଏ । ଏହା ବିଶେଷ ଭାବରେ ଗମ୍ଭୀର ଆଡେନୋକାର୍କିନୋମା ରୋଗ ପାଇଁ ବ୍ୟବହୃତ ହୁଏ । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ପେଟ ଯନ୍ତ୍ରଣା, ବାନ୍ତି, ଯକୃତ ପ୍ରଦାହ, ମୁଣ୍ଡବିନ୍ଧା ଏବଂ ତରଳ ଝାଡ଼ା ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ରକ୍ତ ଜମାଟ ବାନ୍ଧିବା, ରକ୍ତସ୍ରାବ, ଆନିୟୁରିଜମ୍ ଏବଂ ଜଠରାନ୍ତ୍ର ଛିଦ୍ର ଅନ୍ତର୍ଭୁକ୍ତ ହୋଇପାରେ। ଗର୍ଭାବସ୍ଥାରେ ବ୍ୟବହାରକଲେ ଶିଶୁର କ୍ଷତି ହୋଇପାରେ । ଏହା ଏକ ଟାଇରୋସିନ୍-କାଇନେଜ ଇନହିବିଟର ଯାହା ଭାସ୍କୁଲାର ଏଣ୍ଡୋଥେଲିଆଲ୍ ବୃଦ୍ଧି ଫ୍ୟାକ୍ଟର୍  , ଫାଇବ୍ରୋବ୍ଲାଷ୍ଟ ଅଭିବୃଦ୍ଧି ଫ୍ୟାକ୍ଟର୍   ଏବଂ ପ୍ଲାଲେଟ୍ ଉତ୍ପାଦିତ ଅଭିବୃଦ୍ଧି କାରକ  କୁ ଅବରୋଧ କରିଥାଏ । ୨୦୧୪ ମସିହାରେ ଯୁକ୍ତରାଷ୍ଟ୍ର ଏବଂ ୟୁରୋପରେ ଡାକ୍ତରୀ ବ୍ୟବ‌ହାର ନିମନ୍ତେ ନିଣ୍ଟେଡାନିବ ଅନୁମୋଦିତ ହୋଇଥିଲା । ଯୁକ୍ତରାଜ୍ୟରେ ଏହି ଔଷଧ ନିମନ୍ତେ ପ୍ରତି ମାସରେ ୨୦୨୧ ମସିହାରେ ୨,୨୦୦ ପାଉଣ୍ଡ ଖର୍ଚ୍ଚ ହେଉଥିଲା । ଯୁକ୍ତରାଷ୍ଟ୍ରରେ ସେହି ପରିମାଣର ଔଷଧ ପାଇଁ ପ୍ରତି ମାସରେ ୧୨,୦୦୦ ଡଲାର ଖର୍ଚ୍ଚ ହୁଏ ।